GiliGold/VAD_KnessetCorpus huggingface dataset:
איתן כבל: לעומת זאת, כאשר אני לא מעוניין בשידורי הכבלים אני מודיע להם שאני לא מעוניין בזה ואני לא משלם עבור זה.
איתן כבל: אני מחויב לשלם אגרה למרות שאני לא מקבל שירות.
איתן כבל: אני כל הזמן מקבל את הסיפורים של שתו לי ואכלו לי.
איתן כבל: אני שמעתי פה בליל של דיבורים ואני רוצה לומר לכם שאין אור בקצה המנהרה.
איתן כבל: קודם כל,אני ניסיתי להבין מה קורה כאן בוועדה.
איתן כבל: מי נגד מי?
איתן כבל: צריך להקים ועדת חקירה בשאלה מה כל אחד מהיושבים פה מנסה להשיג.
איתן כבל: אתם יודעים שקשה לי לשבת בשקט, אבל אמרתי לעצמי שאני קודם כל אשב בשקט ואנסה להבין מה חבר הכנסת לנגנטל אומר, מה אומר חבר הכנסת חוגי, ומה טוענים נציגי מר"ץ, מה אומר חבר הכנסת שירי ויצמן ומה אומרים חברי הנהלת רשות השידור.
איתן כבל: נכון שהרייטינג של הערוץ הראשון עלה.
איתן כבל: הרייטינג עלה לא בגלל שהיה כסף או לא היה כסף, כי בשביל תוכנית טובה ושידור טוב לא צריך שקל, צריך ניהול של העניינים.
איתן כבל: כשאני צופה בטלוויזיה אני יודע שאני לא צריך להעביר לערוץ 11 משום שאני יודע שאין לי מה לראות בערוץ הזה.
איתן כבל: פה ושם יש הבלחה והברקה של איזה תוכנית.
איתן כבל: אני הייתי רוצה שהערוץ הזה יהיה ערוץ הדגל של מדינת ישראל.
איתן כבל: אני משלם 517 ₪ אגרה ואני רוצה לדעת עבור מה אני מוציא את הכסף הזה.
איתן כבל: בסופו של דבר, הכל מתחיל ונגמר בשירות שאני מקבל מהרשות.
איתן כבל: ברור שאני רוצה לעזור לכתבים ולעובדים, אבל אם אני לא מקבל את השירות מכם אז מה זה שווה לי?
ישראל כץ: איתן, כאשר אתה אישרת את תקציב משרד הבריאות, האם אתה בדקת שכולם מקבלים את השירות הכי טוב?
איתן כבל: אני לא אמרתי שאני לא רוצה לתמוך.
איתן כבל: אני לא אומר לך מה לעשות.
איתן כבל: אני לא קיבלתי הוראות לתמוך או לא לתמוך, ומי שיעז לתת לי הוראות יקבל תשובה לגיטימית ממני.
איתן כבל: אני באתי לפה כי אני רוצה שירות ציבורי טוב וחזק, אבל אחרי כל הדיון הזה אני עדיין לא שוכנעתי ואני אומר זאת בכאב.
איתן כבל: אדוני היושב ראש, אני לא הייתי כאן בישיבות הקודמות בנושא הזה, אבל אם תיקח את הפרוטוקולים שעסקו בנושא הזה בשנים הקודמות, תראה שהדברים שנאמרו אז הם דברים דומים למה שנאמר פה.
איתן כבל: הכל אותו דבר.
ישראל כץ: אנחנו צריכים לעסוק בהיבט התקציבי של הנושא.
ישראל כץ: יש גיבנת של עודף עובדים ומשרד האוצר לדורותיו משיקולים שונים עדיין לא הקצה כספים לדבר הזה.
ישראל כץ: זה דבר שהוא קיים וגם אם תאשר את התקציב הדבר הזה לא ישתנה מחר.
ישראל כץ: אנחנו מקווים שהממשלה תנקוט בצעדים המתבקשים.
איתן כבל: כשאני מקבל כאן
איתן כבל: החלטה להעביר תקציב כזה או אחר בסופו של עניין זה לא רק בשביל שלעובדים יהיה כסף, כן או לא, אלא זה גם עניין של מה יהיה איכותו של השירות שאני אקבל.
ישראל כץ: איכות שידור הוא לא עניין שאני יכול להגדיר אותו כאן בוועדה.
איתן כבל: כל העניין הוא דרך ההתנהלות המינהלית.
איתן כבל: ישראל ידידי, הרי על מה הויכוח?
איתן כבל: היו"ר ישראל כ"ץ: אני אומר לך על מה הויכוח ומה מסגרת הדיון.
איתן כבל: הויכוח הוא שאנחנו אישרנו כאן בוועדה הזו תוך כדי התקציב נושאים במיליארדים ובמאות מיליונים.
איתן כבל: בהרבה מאוד תחומים בדקנו, ניסינו להתעמק, לפעמים היה קוצר זמן, במסגרות הכלליות של הדברים.
איתן כבל: אנחנו לא התחלנו לבדוק איך מתנהלת מחלקה מסוימת בבית חולים זה או אחר.
איתן כבל: יש לי רושם שבהזדמנות הזו של אישור תקציב, אנחנו חודרים יותר מידיי באופן פוליטי לרשות השידור.
איתן כבל: אני הדגשתי ואמרתי שהקשבתי לכולם כי רציתי להבין מה קורה.
איתן כבל: כל אחד וסיבותיו עימו.
איתן כבל: אחד רוצה אולפן והשני רוצה משהו אחר ואין לי טענות, אבל אני גם רוצה להבין איך כל מה שנאמר מוביל לכך שבשנה הבאה לא ישכתבו עיתונאים את מה שהיה השנה לגבי הכל.
איתן כבל: אני לא נכנס לעניין איך מחלקה זו אחרת צריכה להתייעל.
איתן כבל: האווירה הציבורית צריכה להשתנות.
דליה איציק: היא לא תשתנה.
דליה איציק: למה לגבי הערוץ השני אף אחד לא מעז לדבר?
דליה איציק: כי אין לכם שום say.
דליה איציק: אולי באמת צריך להפריט את הערוץ הראשון.
ישראל כץ: כשאנחנו ישבנו כאן על חוק הערוץ השלישי כי הטילו עלינו, בגלל חוק ההסדרים, נכנסנו גם לאחוז, לתכנים באופן כללי, במסגרות.
ישראל כץ: יש בערוץ השלישי כל מיני חידושים.
ישראל כץ: אבל כאן יש לנו עניין כספי מינהלי של אישור או אי אישור תקציב רשות השידור.
ישראל כץ: אנחנו יכולים להתייחס לבעיות מינהליות או לבעיות כספיות.
ישראל כץ: הייתה ועדת משנה וחשפו כל מיני דברים בתחום הכספי.
ישראל כץ: הכל הועבר לממשלה.
ישראל כץ: הממשלה ראתה וכולם ראו.
ישראל כץ: אני הבנתי שהם גילו עודף.
ישראל כץ: זה היה הפשע הגדול.
ישראל כץ: אני אמרתי שאני לא מקבל את זה כפשע.
ישראל כץ: לא במקרה ישיבת ועדת הכספים, סוכמה והוצבעה אז פה אחד כפי שהוא סוכמה.
ישראל כץ: אנחנו לא נכנסנו לענייני הבודקים ולא לעניינים אחרים שהם לא מהעניין שלנו.
ישראל כץ: יש לי חשד וחשש שיש כאן בוועדת הכספים כניסת יתר בנושא התכנים ברשות השידור.
ישראל כץ: עם כל הכבוד, אנחנו לא המנהלים.
ישראל כץ: אנחנו מבינים בכספים, אנחנו לא מבינים באווירה.
ישראל כץ: יש כרגע שידור ציבורי, הוא כבר הגיע לאמצע השנה ואנחנו צריכים לקבל החלטה.
ישראל כץ: הלוואי ונבדוק כל גוף ציבורי שמגיע אלינו בצורה כזו וננסה לשנות אותו בצורה כזו, למרות הקואליציה ולמרות הממשלה.
ישראל כץ: יש לי הרגשה שהוועדה הזו מגלה עניין יתר בנושא הזה בגלל שמדובר בתקשורת, טלוויזיה, רדיו, רשות שידור.
ישראל כץ: יש גם גבול לכל דבר.
ישראל כץ: בפעם הקודמת אני אמרתי שאני רוצה לסיים את הנושא לכאן או לכאן.
ישראל כץ: סיימנו בזה שעל פי חוות דעת היועצת המשפטית שלנו אנחנו העברנו את זה חזרה לממשלה.
ישראל כץ: עכשיו הממשלה הביאה אלינו.
ישראל כץ: אני לא רואה דרך אחרת בנסיבות העניין בלבד להצביע.
ישראל כץ: כל אחד צריך להבין את המשמעויות הכוללות של האישור או אישור התקציב.
סמדר אלחנני: אני רוצה להתייחס לדברים תקציביים כלכליים.
סמדר אלחנני: אין לי התייחסות לצד המשפטי של העניין, בוודאי לא לצד התכנים של רשות השידור.
סמדר אלחנני: ראשית, במידה מסוימת צריך להתייחס אל רשות השידור כמו אל כל עמותה.
סמדר אלחנני: אתם דורשים דרישות מינימליות מעמותה שבאה לכאן לבקש את הפטור ממס.
סמדר אלחנני: למשל, היא חייבת להביא דו"ח של רואה חשבון.
סמדר אלחנני: עניין רשות השידור, בין מועד א' למועד ב' של התקציב התווסף רק תקציב הפיתוח המיוחד שהוא משתמש בעודפים.
סמדר אלחנני: כאחת שקוראת תקציבים, אתה יכול להיות לדעת שיש עודף רק אם יש דו"ח של רואה חשבון.
סמדר אלחנני: צריך יתרת פתיחה ויתרת סגירה.
סמדר אלחנני: עודפים זה מאזני.
סמדר אלחנני: יש דיווח שוטף ויש דיווח מאזני.
סמדר אלחנני: שני הדברים האלה לא מגיעים אל ועדת הכספים, דבר שהוא אלמנטרי מאיזה עמותה מסכנה שמנהלת בית כנסת.
סמדר אלחנני: צריך לבוא מפה דו"ח כספי מסודר.
סמדר אלחנני: שנית, יש פה בלבול בין מה שצריך לעשות תקציב המדינה לבין רשות השידור.
סמדר אלחנני: רשות השידור היא לא מוסד סוציאלי.
סמדר אלחנני: היא לא יכולה לתת הנחות.
סמדר אלחנני: אם המחוקק יחליט שצריך לתת הנחה לאזרחים ותיקים, צריך למצוא לזה את המקור.
סמדר אלחנני: לא הם המקור.
סמדר אלחנני: הם פשוט לא יכולים לדעת את הדברים.
סמדר אלחנני: תוכנית הקיצוצים של הממשלה עדיין לא הובאה לוועדת הכספים והיא עדיין לא אושרה כאן.
סמדר אלחנני: פעם אחת החליטו שמימון האזרחים יהיה שני שליש ושליש.
סמדר אלחנני: שני שליש ישלמו משלמי האגרה הצעירים בשביל הותיקים, ושליש תשלם הממשלה.
סמדר אלחנני: עכשיו הממשלה החליטה כי סכום של 20 מיליון ₪ יקוצץ מתקציבים שונים שהיו צריכים להעביר לצורך הכיסוי של האזרחים הוותיקים ובו תישא רשות השידור.
סמדר אלחנני: מצד שני, אתם דורשים מהממשלה התערבות בתוכניות הבראה ובכל מיני דברים שצריכים להיות ממומנים על ידי רשות השידור.
סמדר אלחנני: צריך לצבוע את הכספים האלה.
אברהם-בייגה שוחט: אני קראתי באיזה פרוטוקול שאורי פורת מתנגד שיאשרו את התקציב, כי הוא מקבל ממילא את המשכורת והוא רוצה שיהיה בלגאן.
אברהם-בייגה שוחט: אני לא יודע מה עמדתו.
ישראל כץ: כאן הוא דיבר אחרת.
אברהם-בייגה שוחט: אולי צריך לשאול את השרה מה עמדתו של אורי פורת, כי היא אמרה את זה.
אברהם-בייגה שוחט: היא אמרה שהוא לא צריך את התקציב ושהוא רוצה שלא יהיה תקציב כי אז אפשר יהיה לפרק את רשות השידור, הוא ממילא מקבל את המשכורת.
אברהם-בייגה שוחט: אולי השתנה משהו מאז, אורי.
אברהם-בייגה שוחט: אומרים שאני רוצה להפריט את רשות השידור.
אברהם-בייגה שוחט: 11 שנים בוועדה פה אני נלחם על השידור הציבורי.
אברהם-בייגה שוחט: אני לא יודע איך להצביע בבלגאן כזה.
אברהם-בייגה שוחט: אני אוהב מאוד את אורי ואם הוא נגד להעביר תקציב כי הוא ממילא מקבל משכורת, אז אני שמעתי.
אברהם-בייגה שוחט: אני קורא את מה שכתוב וככה זה כתוב מפי השרה האחראית.
ישראל כץ: אנחנו נטפל בעניין כשיגיע תקציב התמ"ס, לא תקציב רשות השידור.
סמדר אלחנני: יש פה הפרשה לפחת.
סמדר אלחנני: להפרשה פחת יש אחוזים קבועים מציוד.
סמדר אלחנני: צריך מאזן שיש בו ערך נכסים וערך ציוד וקובעים את האחוזים ורק אחר כך אפשר להפריש לפחת.
סמדר אלחנני: זו משוואה אחת עם שני נעלמים שהיא לא ניתנת לפתרון בכלל.
סמדר אלחנני: גם זה מצדיק את הגשת המאזן.
סמדר אלחנני: הנושא הבא הוא השימוש בתקציב הפיתוח החד פעמי הזה.
סמדר אלחנני: מצוין שם שיש הלוואה לקריית רשות השידור.
סמדר אלחנני: רשות השידור לא יכולה לתת הלוואות.
סמדר אלחנני: היא לא גוף שיכול לתת הלוואות.
סמדר אלחנני: אם צריך לשלם חובות, צריך לשלם אותם.
סמדר אלחנני: זה צריך גם להופיע בתקציב השוטף ולא בתקציב פיתוח.
סמדר אלחנני: ההערה הבאה היא לגבי תגבור ההפקה המקומית – חד פעמי?
12961: זה כבר לא קיים.
12961: זה ירד בגלל הנסיבות.
סמדר אלחנני: לצערי הרב, האזרחים לא יודע את ההבדל בין כבלים, לווין ורשות השידור.
סמדר אלחנני: אנשים לא מבינים למה הם צריכים לשלם לרשות השידור, כאשר מקבלים את השידורים שלהם דרך הכבלים או דרך הלווין.
סמדר אלחנני: כמו שגובים את האגרה של רדיו דרך רישיון הרכב, למה אי אפשר לעשות מבצע במחיר זול לתשלום האגרה ושיהיו קבלני משנה?
ישראל כץ: אני עושה הפסקה עד השעה 13:00.
ישראל כץ: הישיבה תחודש בשעה 13:00.
בשעה 12: אחרי כן רשמה הילה לוי הישיבה חודשה בשעה 13:00.
ישראל כץ: ברשותכם, אני מחדש את ישיבת הוועדה.
ישראל כץ: לפני ההפסקה קטעתי את בייגה ואני אאפשר לו עכשיו להמשיך.
אברהם-בייגה שוחט: כפי שאמרתי לך, הייתי קצת במבוכה כי התגלגל לידיי מסמך ותרשומת מהשרה האחראית עם אנשים שבאו בתלונות רבות לרשות השידור.
אברהם-בייגה שוחט: מהמסמך הזה הבנתי שאורי פורת בעצם לא רוצה את התקציב כי משכורתו מובטחת ובכלל אין לו בעיה.
אברהם-בייגה שוחט: שאלתי את אורי אם זאת דעתו ושמחתי לשמוע שזה לא כך.
אברהם-בייגה שוחט: יש לי הערה ברמה האישית – אני נמצא כבר 11 שנים בוועדת הכספים ובכל השנים האלה הבעתי את דעתי ותמכתי בכל דרך כדי שהשידור הציבורי יתקיים, אבל כנראה שלשרה האחראית יש מקורות, שאני לא יודע מאיפה הם באים, שאומרים שאני מחכה שהתקציב לא יאושר ויפריטו את רשות השידור כי אני נגד השידור הציבורי.
אברהם-בייגה שוחט: כל זה נעשה, כמובן, במגמה למצוא חן בעיני שלושה אנשים שישבו בשיחה ואי אפשר שלא להתפעל מתוכן השיחה הזאת ומהתרשומת שבה לגבי האמת שבדברים ותוכן העניינים.
אברהם-בייגה שוחט: אשר לעניין עצמו, אני אתמוך בתקציב למרות כל מה שנאמר, כי אני חושש שאם התקציב לא יאושר תהיה בעיה ברשות השידור.
אברהם-בייגה שוחט: זה לא אומר שהרשות בסדר ושמעתי גם טענות כלפי האוצר על כך שהוא טירפד תכנית הבראה.
אברהם-בייגה שוחט: האוצר יכול לטרפד תכנית שצריכה לעלות חצי מיליארד שקל, אבל נאמר באופן מפורש שהוצעה אלטרנטיבה שאפשר היה לעשות איתה משהו ולא עשו.
אברהם-בייגה שוחט: אני כבר מכיר את הטיעונים האלה בעיקר מפי השרה האחראית ושום דבר לא מפתיע אותי, לא בטקסט שקראתי ולא בדברים שנאמרו כאן.
ישראל כץ: עופר חוגי, אתה רוצה לומר משהו?
עופר חוגי: טענו שלסיעת ש"ס יש שיקולים זרים ולא ענייניים.
עופר חוגי: אני רוצה להבהיר את העמדה של הסיעה שלנו ולמה אנחנו מצביעים נגד תקציב רשות השידור.
עופר חוגי: לפני כשנה וחצי ישב פה מנכ"ל משרד ראש הממשלה והציע לקיים תכנית הבראה לרשות השידור.
עופר חוגי: מאז לא נעשה דבר, אפילו לא היה משא ומתן עם העובדים ובנוסף לזאת, למרות שהיה עודף של 50 מיליון שקל, לא הקצו אותו להבראה של רשות השידור ולהוצאת מאות עובדים שנמצאים שם באבטלה הקיימת.
עופר חוגי: לכן אנחנו מצביעים נגד התקציב ואני חושב שאם יביאו בפנינו תכנית מסודרת, קונקרטית ועם מהלכים יום-יומיים לגבי תכנית ההבראה של רשות השידור, אנחנו נצביע בעדה.
ישראל כץ: חבר הכנסת וילן, הערה אחרונה.
אבשלום וילן: ההצעה שלי היא שרואה החשבון יכינו תכנית הבראה מוסכמת עם האוצר ובתנאים האלה יאושר התקציב.
אבשלום וילן: הא בהא תליא.
אבשלום וילן: אני דורש הצבעה על הצעתי.
דוד גלנוס: אדוני היושב ראש, אני מבקש לתת אפשרות לתגובה של העובדים.
דוד גלנוס: פה אומרים הרבה דברים, אומרים שלא מתקיים משא ומתן ואני רוצה להבהיר כמה נקודות.
ישראל כץ: אדוני יושב ראש הקואליציה, יש משהו שאתה רוצה לעשות?
זאב בוים: הנדל ביקש להתחלף עם נודלמן והוא ביקש לקרוא לנודלמן.
מיכאל נודלמן: אני מבקש לא לקיים הצבעה עד שאני חוזר.
ישראל כץ: אני לא אקיים הצבעה עד שחבר הכנסת נודלמן יחזור.
דוד גלנוס: אני יושב ראש איגוד עובדי התקשורת לצורך העניין ואני מייצג גם עובדי אנרגיה, דפוס ועוד כמה ענפים ואני מייצג פה את ההסתדרות.
דוד גלנוס: ברשות השידור יש שלושה גופים: ההנדסאים והטכנאים, שמיוצגים על ידי ההסתדרות, עובדי הדירוג המשולב שאני מייצג אותם ולעיתונאים יש האיגוד שלהם, אגודת העיתונאים.
דוד גלנוס: בחודשיים האחרונים ההנהלה מנסה להיכנס למשא ומתן ואין לי ספק שאם אנחנו מדברים על פיטורי 220 עובדים בכל הסקטורים האלה רק כדי להעביר תקציב, זה בכלל לא תכנית הבראה.
דוד גלנוס: תכנית הבראה לא נעשית על רגל אחת כדי להעביר תקציב.
דוד גלנוס: היא צריכה להיות הרבה יותר רצינית וודאי שלא ועדת הכספים של הכנסת היא זאת שצריכה לקבל את הההחלטה הזאת.
ויצמן שירי: שאנחנו צריכים להיות חותמת גומי?
יוסף יצחק פריצקי: אני רוצה להבין איך כן.
דוד גלנוס: יש 2,500 עובדים וחלקם עובדים זמניים לפי פרוייקטים.
דוד גלנוס: ההסתדרות תומכת בהבראה, אבל לא יקרה שום דבר אם תאשרו את התקציב הזה ועד סוף השנה הזאת תהיה חייבת לקום תכנית הבראה.
דוד גלנוס: אם לא תאושר תכנית אתם הולכים להצביע על סגירת רשות השידור.
דוד גלנוס: האם זאת הכוונה שלכם?
ויצמן שירי: אני מציע שכחלק מההחלטה יתקיים בעוד שלושה חודשים דיון נוסף לראות איפה אנחנו עומדים.
ישראל כץ: האם הצעת הפשרה מקובלת על מי שמתנגד לזה?
ויצמן שירי: אם התקציב יאושר אני מציע שבעוד שלושה חודשים תבוא ההנהלה יחד עם הוועד המנהל וימסרו דין וחשבון לוועדה איפה הדברים עומדים, כולל תכנית הבראה.
אבשלום וילן: זה בדיוק מה שהצעתי.
אבשלום וילן: אני מציע שהאישור יבוא כמקשה אחת עם הסעיפים הבאים: 1.
אבשלום וילן: אישור התקציב.
אבשלום וילן: ב-1.9.2001 יובא לכאן דוח רואה החשבון לאחר שהוא בדק את כל התיקים שהוא רוצה לבדוק.
אבשלום וילן: לוועדה תוצג תכנית הבראה.
ישראל כץ: אני מקבל את ההצעה של וילן וחוזר עליה: 1.
ישראל כץ: לאשר את התקציב.
ישראל כץ: עד ה-1.9.2001 יוגש לוועדה דוח רואה החשבון.
אבשלום וילן: לאחר שכל התיקים שהוא דרש נפתחו.
ישראל כץ: תוגש תכנית הבראה מלאה, מפורטת ומדוייקת.
ישראל כץ: מי בעד הצעתו של חבר הכנסת וילן?
ישראל כץ: בעד – רוב נגד – מיעוט נמנעים – אין הצעתו של חבר הכנסת אבשלום וילן התקבלה.
ישראל כץ: תודה רבה, ההצעה התקבלה.
נחום לנגנטל: אדוני היושב ראש, אני מבקש רביזיה.
ישראל כץ: ההצבעה על הרביזיה בעוד שלוש דקות.
ישראל כץ: התעוררה בעיה עם מספר החברים של ש"ס בוועדת הכספים בגלל שינויים והחלפות שנעשו בין חברי הוועדה.
עופר חוגי: אם יש 19 חברים בוועדת הכספים, לש"ס יש ארבעה חברים.
עופר חוגי: אם האיחוד הלאומי קיבלו עוד אחד, גם ש"ס קיבלו עוד אחד.
ויצמן שירי: האיחוד הלאומי קיבלו תוספת של אחד ואנחנו תוספת של אחד.
עופר חוגי: זה לא יכול להיות.
איתן כבל: אפשר לבדוק את זה במזכירות הכנסת.
איתן כבל: הוויכוח הזה לא ייגמר.
נחום לנגנטל: אדוני היושב ראש, אני מציע שתקיים הצבעה, מה הבעיה?
ישראל כץ: יש פה סוגיה ואני לא יכול לקיים הצבעה.
רחמים מלול: אני מציע לדחות את הרביזיה למחר עד שנלבן את הסוגיה הזאת.
ישראל כץ: אני אצביע על כל הרביזיות מחר לא לפני השעה 11:00 ואנחנו נבדוק את זה.
ישראל כץ: תודה רבה לכולם, הישיבה נעולה.
ישראל כץ: בוקר טוב, אני מתכבד לפתוח את ישיבת ועדת הכספים, הנושא על סדר היום: שינויים בתקציב.
ישראל כץ: הבקשה הראשונה היא בעניין גילה, חבר הכנסת פריצקי, ביקשת הבהרות.
יוסף יצחק פריצקי: ביקשתי הבהרות מכיוון שהגיעו לוועדה שלוש בקשות בעניין מיגון גילה.
יוסף יצחק פריצקי: הוועדה הזאת פה אחד, מכל קצוות הקשת, הצביעה בעד ההעברות.
יוסף יצחק פריצקי: ביקשו העברות דחופות מאוד מכיוון שהיה צריך למגן את שכונת גילה וכולנו הבנו את העניין.
יוסף יצחק פריצקי: הבקשה הזאת מאוד מעניינת, היא אומרת, שיש עודף מחויב משנת הכספים 2000 בסך 25 מיליון ₪ ומבקשים להעביר אותו לשנת 2001.
יוסף יצחק פריצקי: המשמעות היא, שהכסף הזה לא נוצל.
יוסף יצחק פריצקי: אני רוצה להבין, מדוע הכסף לא נוצל ומה קורה עם הכספים שכל הוועדה הזאת פה אחד אישרה למיגון השכונה הזאת?
שרון גמבשו: הכסף הועבר בנובמבר שנת 2000 בעקבות האירועים שהיו, בסך הכל 25 מיליון שקל ו-36 מיליון שקל בהרשאה.
יוסף יצחק פריצקי: זה אושר על ידי ועדת הכספים?
שרון גמבשו: כן, הכסף נמצא במשרד הפנים ומיועד לנושא מיגון גילה.
שרון גמבשו: ההסכם שנחתם בין משרד ראש הממשלה, משרד האוצר, פיקוד העורף ועיריית ירושלים על מיגון גילה, שכולל את החברה שמבצעת בפועל, חברת רב-בריח, נחתם רק בתחילת 2001.
שרון גמבשו: על מנת לא לעכב את המהלך מבחינה תקציבית, העברנו את הכסף.
שרון גמבשו: הכסף ישב בתקנה וחיכה.
יוסף יצחק פריצקי: זאת אומרת, כאשר הגעתם בזמנו לוועדה ואמרתם שצריך את הכסף דחוף לצורך מיגון, עוד לא היה לכם אפילו הסכם ביד איך למגן.
שרון גמבשו: לא, היינו באמצע סקר.
שרון גמבשו: אנחנו אנשי תקציבים - - -
יוסף יצחק פריצקי: אני נציג ציבור כמו כולם שיושבים כאן, וכאשר יורים על אזרחים בגילה, השמאל והימין, החרדים והחילונים, כולנו אומרים, קחו כסף ותמגנו אותם.
יוסף יצחק פריצקי: מה אומרת הממשלה?
יוסף יצחק פריצקי: כשבאו ואמרו תנו כסף, מתברר שעוד לה היה הסכם.
שרון גמבשו: בדיוק.
שרון גמבשו: לדעתי הקדמנו את המאוחר.
שרון גמבשו: נתנו את הכסף על מנת שזה לא יהיה הגורם המעכב.
אבשלום וילן: אני יכול לומר לך, שהבעיה הייתה להגיע להגדרה את מי למגן ואת מי לא, ועיריית ירושלים היא האחראית על הביצוע.
אבשלום וילן: לא משרד האוצר עיכב, מי שעיכב זאת הייתה העירייה.
אבשלום וילן: אני לא רוצה לעשות כאן פוליטיקה, אני לא חושב שהשיקול שלה לא היה נכון, הייתה בעיה והעירייה הייתה צריכה להחליט איזה דירות למגן ובאיזה דירות אין צורך במיגון.
אבשלום וילן: העירייה בצדק צריכה לקבוע קריטריונים.
אבשלום וילן: אגף התקציבים היה בסדר, הוא מייד העביר את הכסף, אבל היה ויכוח בקרב הגורמים המקצועיים.
ישראל כץ: לכן מתבקש הבירור, ואם צריך לשבח את אגף התקציבים, במקרה הזה מגיע להם.
יוסף יצחק פריצקי: אדוני היושב ראש, אני אחד הסניגורים בוועדה הזאת של אגף התקציבים, העניין הוא, שהכסף לא מגיע לסוף הדרך, זה מה שמטריד אותי כאן.
שרון גמבשו: ברגע שנחתם ההסכם - נדמה לי בפברואר השנה - היינו באמצע תקציב המשך ולא היה ניתן להעביר כסף, לכן פנינו לחשב הכללי בוועדת חריגים על מנת לשחרר כסף בהקדם ולהוציא את הכסף המיועד לשלב א' של המיגון.
שרון גמבשו: אנחנו עשינו כמיטב יכולתנו על מנת לשחרר את הכסף בהקדם.
יוסף יצחק פריצקי: מי עיכב את העבודה?
שרון גמבשו: היה סקר שארך זמן רב, חיכינו לקבלת החלטה מדינית, זה הגיע לאחר שראש הממשלה החליט למגן.
שרון גמבשו: זה לא תלוי בנו.
שרון גמבשו: אנחנו עושים את דברו של ראש הממשלה, נעביר את הכסף אם צריך, זה מה שהיה, ראש הממשלה קיבל החלטה ואנחנו העברנו את הכסף.
יוסף יצחק פריצקי: האם הכסף הועבר היום בפועל והתחילו בעבודות מיגון?
שרון גמבשו: כן, כמובן.
שרון גמבשו: יותר מ-180 דירות מוגנו.
שרון גמבשו: במסגרת שלב א' אישרנו 403 דירות למיגון, שייתנו מענה ראשוני לחלל דירתי מוגן, שלפחות חדר אחד בבית יהיה מוגן כאשר יש ירי.
אבשלום וילן: איזה מיגון ניתן?
שרון גמבשו: חלונות ממוגנים.
אבשלום וילן: מי זכה במכרז, חברת "רב-בריח"?
שרון גמבשו: "רב-בריח" עומדים בראש הקבוצה.
אבשלום וילן: אני חושב, שעיריית ירושלים צריכה להגיע לכאן על מנת לתת הסברים.
יוסף יצחק פריצקי: צריך וראוי להביא לכאן בעוד חודש או חודשיים את נציגי עיריית ירושלים על מנת להבין מה נעשה עם הכסף.
יוסף יצחק פריצקי: אף אחד לא מתכוון לעכב את הכסף הזה, אבל מגיעים לנו הסברים.
ישראל כץ: אנחנו נזמין את נציג עיריית ירושלים ואת נציג מינהלת גילה ונשמע את שני הצדדים.
ישראל כץ: אני מעמיד להצבעה בקשה מספר 003 – 57, מי בעד ירים את ידו.
ישראל כץ: בעד – 3 נגד – אין נמנעים – אין בקשה מס' 003 – 57 אושרה.
ישראל כץ: ברוב קולות אושרה בקשה מס' 003- 57.
ישראל כץ: אני עובר לפניה 30-31, של המשרד לביטחון פנים.
שרון גמבשו: פניה 30-31 עוסקת בהעברת 4.7 מיליון שקל במזומן ו-8.7 מיליון שקל בהרשאה מהתקציב הרגיל של המשרד לביטחון פנים לתקציב הפיתוח כחלק מתוכנית לשיפוץ תאי ובתי מעצר במשטרה בכל רחבי המדינה.
יוסף יצחק פריצקי: 13.7 מיליון בהוצאה ו-8.7 מיליון בהרשאה, רק לסעיף של הקמה ושיפוץ?
ישראל כץ: נמצא כאן נציג המשרד לביטחון פנים?
אבשלום וילן: תאי המעצר במצב נורא.
שרון גמבשו: חבר הכנסת פריצקי כבר שאל על כך בעבר, הסברתי, שבשנה שעברה נחתמה תוכנית של 30 מיליון שקל על מנת לתת מענה לנושא הזה בהתאם לחוק המעצרים החדש.
יוסף יצחק פריצקי: האם תוכל להעביר לנו בכתב באיזה בתי מעצר מדובר?
שרון גמבשו: אני מוכן לתת כרגע סקירה ראשונית, אם אתם רוצים נתונים בכתב, אני מעדיף שזה ייצא מהמשרד לביטחון פנים.
שרון גמבשו: הנתונים הם כלהלן: בבית מעצר גליל – בוצע שיפוץ.
שרון גמבשו: תחנת נהריה, תאי מעצר – בוצע שיפוץ.
שרון גמבשו: קישון, אגף א' – בוצע שיפוץ.
שרון גמבשו: מטה מרחב חיפה – בוצע שיפוץ.
שרון גמבשו: עירון – בוצע שיפוץ.
שרון גמבשו: כמו כן בוצע שיפוץ בעפולה, השפלה ורחובות, רמלה, נתניה, כפר סבא, קישלה, בית שמש, אבו-כביר, מטה מרחב דן, קריית גת ואשדוד.
שרון גמבשו: בית מעצר נגב נמצא כרגע בביצוע וכו'.
ישראל כץ: נציג המשרד לביטחון פנים לא נמצא כאן.
ישראל כץ: אם הייתי נציג המשרד לביטחון פנים, הייתי שואל עצמי, איך מביאים תוספת לדבר שהוא חשוב אבל לא עומד מול החוסר העצום שיש בתקציב - - -
שרון גמבשו: ראשית, אלה סדרי העדיפויות של המשרד.
ישראל כץ: אני אפילו לא בטוח שזה תואם אתם.
ישראל כץ: זה תואם אתם נכון לעכשיו?
ישראל כץ: אם אשאל את השר לביטחון פנים, העברת 4.7 מיליון שקל מהפעילות השוטפת לשיפוץ בתי מעצר, הוא יידע על כך?
שרון גמבשו: בוודאי, הסיכום משנת 2000.
ישראל כץ: אתה מדבר על שנת 2000.
שרון גמבשו: 2000-2002.
ישראל כץ: אני לא בטוח שהוא יידע על מה אני מדבר אם אשאל אותו.
שרון גמבשו: כל פניה שמגיעה לכאן היא פניה שיוצאת משולחנו של ראש את"ק במשטרה.
שרון גמבשו: זה לא משהו שאנחנו ממציאים.
ישראל כץ: איפה נמצא הכסף הזה היום?
שרון גמבשו: הכסף היום נמצא בתקציבי הקניות.
שרון גמבשו: אסביר: שיפוץ יכול להיות גם קניית שולחן חדש.
שרון גמבשו: שיפוץ יכול להתבצע במסגרת תקציבי קניות.
שרון גמבשו: ההגדרה של שיפוץ בתי ותאי מעצר יכולה לכלול גם רכישה של ציוד חדש לצורך העניין ולכן מבחינה טכנית הכסף נמצא בתקציב קניות.
ישראל כץ: תקציב קניות יכול לאפשר גם רכישת אמצעים לפיזור הפגנות.
שרון גמבשו: אם מחר משטרת ישראל תאמר לי, אנחנו רוצים לבטל את הסיכום ולהעביר את הכסף למקום אחר, הייתי עושה זאת.
שרון גמבשו: אני רוצה לומר לך, שראש אג"ת של המשרד לביטחון פנים פנה אלי וביקש להרחיב את התוכנית.
ישראל כץ: מתי הוא פנה?
שרון גמבשו: פנה אליי לפני מספר חודשים, אחרי אירועי אוקטובר.
ישראל כץ: למען הסדר הטוב אני מציע לברר את הנושא עם לשכת השר.
שרון גמבשו: אפשר לאשר זאת כרגע ולהביא את ההסברים אחר כך?
ישראל כץ: בדרך כלל מגיע גם נציג המשרד על מנת לתת הסברים.
ישראל כץ: היה לנו מקרה דומה במשרד הבריאות, אמרו לנו, זה על דעת המשרד וזה לא היה כך.
ישראל כץ: אני מציע לבדוק זאת אפילו טלפונית.
איוור קרשנר: דיברתי טלפונית עם מנכ"ל המשרד, הוא אומר שזאת פניה דחופה מאוד.
ישראל כץ: מי בעד פניה מס' 30-31 ירים את ידו.
ישראל כץ: הצבעה
ישראל כץ: נגד – אין
ישראל כץ: פניה מס' 30-31 נתקבלה.
ישראל כץ: פניה מס' 30-31 מאושרת.
ישראל כץ: אני עובר לפניה מס' 26 בעניין חדר מסורבי כניסה לישראל בנתב"ג.
עמיחי כץ: מדובר בהעברה תקציבית של 7 מיליון שקל ממשרד העבודה והרווחה למשרד הפנים, למימון העברת חדר מסורבי כניסה לישראל בנתב"ג.
ישראל כץ: אני מעמיד להצבעה פניה מס' 26, מי בעד ירים את ידו.
ישראל כץ: הצבעה בעד – 3 נגד – אין נמנעים – אין פניה מס' 26 נתקבלה.
ישראל כץ: הפניה אושרה.
ישראל כץ: נעבור לפניה מס' 21 של משרד התיירות, העברה שנועדה לאפשר מימון קמפיין לעידוד תיירות הפנים.
אלעד תמרי: מדובר בהעברה למימון קמפיין לעידוד תיירות פנים לאור מצב התיירות הנכנסת וכן לצורך השתתפות בפעולות שיווק תיירות הפנים בעמותות התיירות האזוריות.
אלעד תמרי: זאת בהמשך לקמפיין שהפיקו בשנה שעברה.
יוסף יצחק פריצקי: מי עושה את הקמפיין?
אלעד תמרי: אני חושב שמדובר בחברה פרטית.
יוסף יצחק פריצקי: אני מבין שצריך להוריד משיווק תיירות זרה, מכיוון שאם ממילא לא הולך, לנסות לעשות זאת - - -
יוסף יצחק פריצקי: בסדר, כולנו מוכנים להצביע בעד.
ישראל כץ: אם כך, אני מעמיד להצבעה את פניה מס' 21, מי בעד ירים את ידו.
ישראל כץ: הצבעה בעד – רוב נגד – אין נמנעים – אין פניה מס' 21 נתקבלה.
ישראל כץ: גם פניה מס' 21 מאושרת.
ישראל כץ: אנחנו עוברים לפניה מס' 32-33.
שרון גמבשו: פניה מס' 32-33 עוסקת בהעברת 2.2 מיליון שקל מתקציב המשטרה לתקציב פיקוד העורף לטובת נושא תאורה ביטחונית.
שרון גמבשו: תאורה ביטחונית זה חלק ממרכיבי הביטחון שנמצאים ביישובים הרגישים, בקו העימות בצפון, קו התפר, יש"ע וכו'.
ישראל כץ: זה כסף שהולך לפיקוד העורף?
ישראל כץ: אני מעמיד להצבעה פניה מס' 32-33, מי בעד ירים את ידו.
ישראל כץ: הצבעה בעד – רוב נגד – אין נמנעים – אין פניה מס' 32-33 נתקבלה.
ישראל כץ: פניה מס' 32-33 אושרה.
ישראל כץ: לפני שנעבור לנושא ההעברה התקציבית שעיכבנו – רביזיה בנושא מעיין החינוך התורני ועוד מספר פניות תקציביות שעוכבו כאן, כאשר אנחנו מנסים "לשחרר" מעט מהמצוקה של מגזרים שונים - הבנתי שחבר הכנסת לנגנטל הסיר את הרביזיה בנושא רשות השידור.
ויצמן שירי: כן, הוא הסיר.
ישראל כץ: היא הוסרה.
ישראל כץ: אני קודם כל מברך את הוועדה על אישור סופי של תקציב רשות השידור.
ישראל כץ: אני חושב שאין כאן אחד מחברי הוועדה – ולא חשוב מאיזו מפלגה הוא – שלא מבין את חשיבות השידור הציבורי.
ישראל כץ: דווקא אנחנו שחוקקנו כאן בשנתיים האלה גם חוקים לגבי ערוצים אלטרנטיביים מסחריים, מבינים שבים הערוצים המסחריים - שהם ברוכים בפני עצמם - אנחנו חייבים שידור ציבורי.
ישראל כץ: אולי זה קצת מפתיע שדווקא אני צריך לייצג את הקו הזה, אבל מאחר שזה תפקידי וזאת אחריותי, בהחלט לקחתי על עצמי להפסיק את מסע הייסורים הזה ולאשר את התקציב.
ישראל כץ: אפשרנו לממשלה, כמובן, לשקול ולבדוק שוב את כל הדברים, ואני שמח על אישור התקציב.
אבי כץ: התקציב והאגרה.
ישראל כץ: בוודאי, התקציב והאגרה.
ישראל כץ: אני רוצה להבהיר שהכל אושר כבר אתמול.
ישראל כץ: היתה רביזיה כמקובל, ובאופן לגיטימי היא הוסרה, ולכן המשמעות היא שהתקציב והאגרה אושרו.
ישראל כץ: אני גם רוצה להבהיר ולהודיע, שהיו כאן ברקע הדברים כל מיני ויכוחים פנימיים פרוצדורליים או אחרים בוועדה, שכמובן אין להם בסופו של דבר השלכות אישיות כלשהן, אבל אני רוצה להודיע שבכל השיחות שהתקיימו, היתה בסך הכל תופעה יפה, שבאים חברי ועדה מכל המפלגות ואומרים: בואו נפתור גם את כל נושא המשקעים האישיים והדברים האחרים.
ישראל כץ: זה בסך הכל דבר מכובד, ואני מכבד את כל הפניות.
ישראל כץ: אני רק רוצה להבהיר, בלי קשר לתקציב שאושר כמובן, שהיושב ראש המיועד של הוועדה, ידידינו חבר הכנסת ליצמן, הודיע לי שעם הכניסה שלו לתפקיד יושב ראש הוועדה, הוא יציע לוועדה למנות ועדות משנה, שיהיו כפופות כמובן למליאת הוועדה כמקובל, וביניהן ועדת משנה לתקשורת, שבראשה יעמוד חבר הכנסת נחום לנגנטל.